Ma mäletan Ingvar Tšižikovi intervjuud R2 saatest ülekuulamine, kus ta  lubas järgmistel valimistel olla Rahvaliidu esimees ja valimistel teha parema tulemuse kui 2007. saadi Villu juhtimisel. Kas juba selles saates rääkis ta samamoodi 20 mandaadi saamisest, ei mäleta. Kui ma lugesin seda intervjuud, siis sain aru, et see inimene pole isegi Riigikogu valimiste seadust lugenud. Muidu ta teaks, et valimistel saavad osaleda vaid need erakonnad, mis on valimiste välja kuulutamise ajaks registreeritud. Nüüd küsimus, millal president need välja kuulutab? Vastus: hiljemalt 3 kuud  enne valimiste toimumist, seega kusagil novembri lõpus või detsembri alguspäevadel. Selleni on jäänud alla 3 kuu.  Lisame siia juurde, et seni kahtedel valimistel uute tulijatena esinenud Res Publica ja Rohelised olid eksisteerinud MTÜ-na vähemalt eelnevate valimiste toimumise ajast (äkki isegi kümnendi jagu?) ja võime üsna tõeselt järeldada, et 1000 liikme leidmisest ja 125 nimelisest täisnimekirjast võib rääkida vaid suurushullustusega inimene.